17.7.2023
FI
Euroopan unionin virallinen lehti
C 252/9
Unionin tuomioistuimen tuomio (seitsemäs jaosto) 25.5.2023 (ennakkoratkaisupyyntö, jonka on esittänyt Landesgericht für Zivilrechtssachen Graz – Itävalta) – TLL The Longevity Labs GmbH v.
Optimize Health Solutions mi GmbH ja BM (Asia C-141/22 (1), TLL The Longevity Labs) (Ennakkoratkaisupyyntö – Elintarvikkeiden turvallisuus – Uuselintarvikkeet – Asetus (EU) 2015/2283 – Idätetyn tattarin iduista valmistettu, runsaasti spermidiiniä sisältävä jauho – Tattarin siementen idättäminen spermidiiniä sisältävässä ravinneliuoksessa) (2023/C 252/08) Oikeudenkäyntikieli: saksa Ennakkoratkaisua pyytänyt tuomioistuin Landesgericht für Zivilrechtssachen Graz
Pääasian asianosaiset Kantaja: TLL The Longevity Labs GmbH Vastaajat: Optimize Health Solutions mi GmbH ja BM
Tuomiolauselma Uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25.11.2015 annetun Euroopan parlamentin ja neuvoston asetuksen (EU) 2015/2283 3 artiklan 2 kohdan a alakohdan iv alakohtaa on tulkittava siten, että idätetyn tattarin iduista valmistetun, runsaasti spermidiiniä sisältävän jauhon kaltainen elintarvike, jota ei käytetty unionissa merkittävässä määrin ihmisravinnoksi ennen 15.5.1997, on kyseisessä säännöksessä tarkoitettu uuselintarvike, koska ensinnäkin se on saatu kasvista, toiseksi ei vaikuta siltä, että sen turvallisuus olisi vahvistettu sen koostumusta koskevien tietojen ja niiden kokemusten perusteella, joita on saatu sen vähintään 25 vuotta kestäneestä jatkuvasta käytöstä vähintään yhden unionin jäsenvaltion merkittävän väestönosan tavanomaisessa ruokavaliossa, ja kolmanneksi sitä ei ole missään tapauksessa saatu mainitussa säännöksessä tarkoitetulla lisäämismenetelmällä.
(1)
EUVL C 198, 16.5.2022.
Unionin tuomioistuimen tuomio (seitsemäs jaosto) 25.5.2023 (ennakkoratkaisupyyntö, jonka on esittänyt Verwaltungsgericht Minden – Saksa) – J.B., S.B. ja F.B., jonka lakimääräisinä edustajina ovat J.B. ja S.B., koska F.B. on alaikäinen lapsi, v.
Saksan liittotasavalta (Asia C-364/22 (1), Saksan liittotasavalta (Vapaaehtoinen paluu)) (Ennakkoratkaisupyyntö – Turvapaikkapolitiikka – Kansainvälisen suojelun myöntämistä tai poistamista koskevat yhteiset menettelyt – Direktiivi 2013/32/EU – 33 artiklan 2 kohdan d alakohta – Hakemuksen tutkintamenettely – Hakemukset, joilta puuttuvat tutkittavaksi ottamisen edellytykset – Myöhempi hakemus – Vapaaehtoinen paluu ja maastapoistaminen) (2023/C 252/09) Oikeudenkäyntikieli: saksa Ennakkoratkaisua pyytänyt tuomioistuin Verwaltungsgericht Minden